
SYNOCHO CASTRENSI, 


TENTAMEN MEDICUM INAUGURALE. 


AUCTORE ALEXANDRO HAMILTON, 

AD EXERCITUM BRITANNICUM CHIRURGO. 


PROOEMIUM. 

Sexenne istud in Peninsula Hispanicorum 
Bellum, tanto nitoris nuper quod imperium et 
militem Britannicum illustravit, a morbo jam 
ordine tractando maximi et perpetuo vexatum 
est. 

Quantum intersit materiae hujus proba cog¬ 
nitio, rectius aestimabitur, si milites nostros 
fortissimos vel centuriatim in hoc diuturno 

certamine malis ejusdem Febris succubuisse, 
reputemus. 

Quanquam hujus tentaminis auctor cum 
Exercitu sociorum conjuncto stipendium a 
piimo usque belli Hyeme, ad pacem postremo 
stabiliendum, meruerit: ideoque et propriis, 
et aliorum experimentis, occasiones mali per¬ 
niciosissimi cognoscendi minimi d es id era ve- 
rit. Hoc tamen qualecunque offerendum sit, 
diffidenter offert. 

Animadversiones enim cujusvis, manifestum 
est, eatenus valebunt, quatenus artis cognitio, 
observandi facultas subsint; praejudicia quidem 
notionum priorum absint: de quibus judicare, 
scribentis ipsius esse non potest. 

Ex diverso, alioium labores parum fruc¬ 
tuosi nobis essent, ni probe constiterit, quod ex 
usu se didicisse confirmant, a vero et manifesto 
morbo revera provenerit: varia; medendi ra¬ 
tiones enarrate, ut rit& observat* fuerint, 
donec effectus curationis non amplius esset 

dubius: ut longas aegrotantium historias, nun- 

quam certe morbo assignato laborantium, non 
saepe contexerint; ni constiterit denique num 
ingeniosissime tanti viri incisiones corporum 
aliquorum descripserunt, quae ferrum, si non 
mentis acie, nunquam violaverat. 

Paginis hisce, vitatae sunt Hypotheses quan¬ 
tum maximum in re difficultatibus palam et 
undique pressa, potuimus. Cum in omnibus 
dubitationibus ad verum tam lentfe acceda¬ 
mus, tam raro attingamus; arrogante saepe ali¬ 
orum, neque quam nosmetipsi plus itineris 
cognoscentium, indicatione fidendum erit. 
Ad munus ea. gravitate minime nos valere, 
confitendum est; quin a sententia, magis so¬ 
lita si quando discessum sit, hoc solum com- 
monefactum velimus, ut pauxillo ante consi¬ 
deratum sit, quam per viam tot aliis forsan 
errantibus tritam, imprudentes festinaverint. 

Adjiciendum restat, discrimen inter pro¬ 
prium et alienum, forte mutuum, ope ut solet 
vante locorum citatorum ostentationis, de in- 

dustria omissum esse : utpote absurdum _ im¬ 
primis et stolidum in opusculo doctissimis et 
scientissimis viris subjecto, quos nec novum, 
nec auctores, si quid mutuum sit, diu late¬ 
bunt. 


DEFINITIO. 

Morbi jam describendi Indicia, capita in 
solita primum tribuo: deinde, in historia ejus- 
■dem, liaec ordine ipsorum proprio accuratius 
recensebimus. 

Pulsus frequentes, pleni, molles. Respira¬ 
tio nonnihil mutata, calor auctus. Cibi fas¬ 
tidium, sitis. Lingua adusta, sordida. Urina 
rubra, saltem fusca. Alvus adstricta. 

Haec excipiunt pulsus minuti, debiles, neque 
raro inordinati. Spiritus difficilis, anxius, dolor 
capitis, at minimi acutus, vertigo, delirium. 
Calor naturam non excedens. Virium direp. 

tus, vigilia;. Nausea, vomitus, sitis nulla. 
Sudores frigidi. Urina in qua subsident subru¬ 
bra et livida, dejectiones foetentes, liquidae, 
Lingua cum dentibus sordidiore adhuc tunica 
obvoluta. Petechiae vibices, Mors. 


MORBI HISTORIA. 

Omnino fallimur, si hunc, aut quemlibet 
morbum intra signa, definiendi causa allegata, 
vere et in omni exemplo contineri speremus. 
Etenim res plurimae ordinem signorum com¬ 
munem immutare conspirant $ adeo mirum in 
modum alia convertentes, alia abigentes, ut 
haud raro sagacissimi artis professores, anci- 
piti malo nomen condonare, ambigui haese¬ 
rint. 

Inde venit, quod inter medicos accurati 
dignoscere morbos, summum ingenii et peri¬ 
tias discrimen habeatur. Certum est, proposito 

morbo, si de hoc sententiam colligamus a sin¬ 
gulari potius lineamento, quam ab universo 
ejus vultu, haesitantiam curationis nostrae, ni¬ 
hil unquam si non ejusdem inertia, aequatu¬ 
rum esse. 

Huc etiam aspicere oportet causam scru¬ 
tantes, quomodo Exteri in tam infinitas species 
distraxerunt febres, omni nimirum utut levis 
mali mutatione, ansam satis validam exhibente 
quae novum et ignotum febrium genus quasi 
describenda sit. 

Aflectuum febrilium nullus magis versipellis 
quam noster, neque id variis in hominibus 
tantum, sed iisdem, (hominibus,) variis tem¬ 
poribus. Praeterea, ad coelum, corporis Tem¬ 
peramentum, setatem, proprietates hominis ali¬ 
quas, variasque in causa adhibita vires existen- 
tes, ad statum corporis quoque prsesentem 
animadvertendum est; quippe qui figuram 
morbi, vires et spatium magnopere temperet. 

Nobile hujus exemplum Miles. Pristini et 

flagitiosi mores, postea inter militiam exter¬ 
nam, casuum subitorum patientia; ab coelo 
temperato in coelum torridum, a fatigatione 
durissima, fameque saevissima in abundantiam 
abnormem et voracem, otiumque desidiosum; 
a mapalibus contra solis ardores nihil defensis, 
castrisque paludosis, in conferta pestifera con¬ 
tubernia, transitus; illius morbos utcunque 
paucos, difficiles admodum et perplexos red¬ 
dunt. 

Quo simplicior res aliqua fit, eo plus addi¬ 
tamenti Scientiae de illa nostrae adjicitur. 
Atque morbus qui sequitur, figura illustriore 
repraesentatus erit cum docuerimus, eum, 
Actione rerum supra dictarum probe perpensa, 
a Culleni Synocho (febre plebis nostrae con¬ 
tinua,) nihil ferini dissonare. Incipit enim 
Synocha, Typhus exit. 

Litem inire nolo ; sed usus nos satis super- 
que docuit morbum omni procul dubio con¬ 
tagiosum esse. Qualiter autem quispiam sa- 

nus, vel tenuissimi ingenii aut artis, modum 
quo et oritur et propagatur in plerisque exem¬ 
plis contemplari potuerit, neque rem ita se 
habere persuasissimus deveniret, inter ea est, 
quae omnem explanationem refugiunt. 

Mensibus autumnalibus praecipui grassaba¬ 
tur j et quanto calidior regio, tanto graviora 
indicia, velociorque febris cursus invenitur. 
Regionibus enim Phoebo propius admotis, 

# 

corpori infirmato functiones variae inordinati 
celebrantur, Genusque Nervosum impulsuum 
multo capacius et tenacius redditur. 

Juvenes et Robusti, ut videtur, huic affectui 
qualem contagio excitet, opportuniores exis- 
tunt: tenues quidem et imbecilli citius ab eo 
rapiuntur, post frigus, humorem, aliasve quas¬ 
vis causas excitantes. Neque hic subnectere 
alienum, quod discrimen satis manifestum 
inter febres hujus regionis remittentes, Syno- 
chumque Castrensem. Qua robustus juvenis 
e noxa aeris nocturni, &c. corripitur, morbus 
fere semper remittere invenietur: in imbe- 

cillis contra, sub rebus parum diversis, syno- 
chum occurrere oportet. 

Frequentibus ver6 castris, simulatque sy- 
nochus, se ostendere coeperit, juniores et 
robustiores, sive inter hospitia, sive inter 
aegrorum ministros in valetudinario, ejusdem 
saevitiae primi succumbunt. Huc, ut videtur, 
referendum est, ut grandiores milites qui 
quasi Hastati sunt, hoc morbo grassanfp, 
magis semper plectuntur. 

His effectis notis, corroboratur, mihi suadeo, 
juventutem et vigorem capaciorem esse virium 
nocentium quas exercent febris causae exci¬ 
tantes. 

Hoc, sicut in aliis ejusmodi morbis, quan¬ 
tumcunque obscurae existant remissiones, circa 
meridiem plerumque manifesti exacerbantur, 
sub vesperem autem adhuc evidentius. Huc 
referendum est, quod recentiores aliqui scrip¬ 
tores miro errore hanc febrem Remittentem 
nuncuparunt. 

Languorem tantum insolitum per aliquot 
dies perciperent hoc morbo petiti, cum nescio 
qua incapacitate intendendi animum solitis 
laboribus et officiis. 

Tandem vero, noctem versus gravedinem 
universam, lassitudinem, articulorum pigri- 
tiem, queritur. Lumborum dolores, rigores 
fugaces, Oscitatio, Pandiculatio, rubores vul¬ 
tus leviculi, vertigines leves. Oculi cum do¬ 
lore vertuntur. Lucis et soni impatientia. 
Olfactus depravatus. Sapor oris insolitus, 
alienatus; sitis nonnihil, cibi appetitus nullus, 
spiritus difficilis nunc memorantur. Lingua 
humida, striisque sordium albentium notata. 

Cutis arida est, calor auctior, pulsus pleni 
lenes et frequentes : alvus constipata existit, 
urina coloris ruberrimi. 

Haec indicia ad trium vel quinque dierum 
spatium continuantur: hujus enim respectu 
variant variis in hominibus. Jam cutis solito 
tensior dat sensum caloris molestum digito 

explorantis. Pulsus evadunt duriores, cre¬ 
briores ; et in temporibus dolor acutus et 
pulsans sentitur. Capitis etiam dolores obtusi, 
aurium tinnitus, respiratio citata, suspiria cre¬ 
bra cum anxietate superveniunt. Lingua 
tumefit, arefit, sordescit magis ex toto, cum 
exeritur tremens, fissurasque per superficiem 
exhibens. Pauxillula tantum sitis percipitur, 
dum nausea et vomitus subinde accedens, 

• 

. cum pervigilio hominem defatigant. 

Hominem simul capit proclivitas in som¬ 
num assidua, ex quo primum subsilit, saepe ter- 
refactus: tum non nisi difficultate aliqua plen& 
excitatur, cum responsa praecipita, parumque 
inter se haerentia, animi perturbationem satis 
indicant. Urina pallidior fit, alii alvi proflu¬ 
vium accedit, alii ejusdem durities. 

Haec, si nihil impediat, signa, die nona, vel 
duodecima a primo impetu, nausae et vomitus 
augescunt. Horrores, tremores, anxietas, sur¬ 
ditas, vertigo, stupor. Comaque superveniunt. 

Vultus subsident, oculi, non amplius nitentes, 
obscurantur, oraque dejectionem animi claris, 
simfe depingunt. Vires non modice prostratae 
jacent: sitis calorque abeunt: pulsus arteria¬ 
rum crebro, subito, languidi tamen micant. 
Sudores tenaces ex fronte et cervicibus exu- 
dant, cutis ipsa tactu est flaccida frigida et 
humida. 

Vox aequo celerior, et stridula : somnolentia 
assidua ; spiritus citatior, durus : cum Epigas¬ 
trio gravato: subinde imbecillum, mussitans 
delirium, floccorum in veste carptus, pilorum¬ 
que venatio accedunt: quae sequuntur singul¬ 
tus, ventris profluvium, ut et ex naribus san¬ 
guinis venosi. Urina fere nihil mutata. 

Jamque lingua et dentes materia ultra ob¬ 
ducuntur, lingua vero protendi ore nequit: 
sin vero potest, in alterum angulum inclinatur. 
Urina materiam ex se fulvam demittit. Pe- 
techiae, Sudores frigidi, glutinosi: urina et 
dejectiones sine sponte: devorandi facultus 

laesa, .visusque obscuratio inter indicia extre¬ 
ma conspicienda veniunt. 

Faetor singularis, vix aut ne vix quidem to- 
leiabilis, ex spiritu, ex cute, ex urina et dejec¬ 
tionibus aegri provenit. Supinus cubat, deor¬ 
sum ad pedes subinde delapsus. Facies, nares, 
auresque collabuntur, tempora cavantur, ocu¬ 
li immobiles, opaci, sunt: ungues liventes, 
membra frigentia. 

Subsultus tendinum, respiratioque rauca, 
novissima denunciant. 

Cadi autem plaga, anni tempora, temporum 
ipsoium natura, mali origo, aetas hominis, 
proprietates corporis et constitutio, saepe ne- 
que leviter variant. 

Tussis, sanguinis expuitio, cuticulae flave- 
do, vomitio tantum non perpetua, abscessus, 
gangraena in locis pressui corporis subjectis, 
in aliis occurrunt. Aliis autem, diarrhcea vix 
ulla invenitur: tunica glutinosa linguae, ne¬ 
que atra, neque crassa : singultus nullus. Pe- 

techiae nullae, ne singultus tendinum quidem; 
aut post coma, mentis refectio inauspicata: 
quibus tamen nihil obstantibus miser extin- 
guitur. 

Morbus igitur in duo Tempora naturaliter 
diduci videtur: quorum alterum irritationem 
inflammatoriam continet, alterum vires, adeo- 
que actiones, imminutas. 

Primo Febris tempore, cum impetui aliquid 
iverit obviam, intra diem sextum, septimum- 
ve desiisse notum est: Posteriore quidem, 
tres hebdomadas diutiusque trahere. 


QUiE, RESECTO CADAVERE, ASPI- 
CIAMUS. 

A prudentissimo medico nuper peracuti 
dictum est, “ Conspectum conditionis mor¬ 
bosae in cadavere solummodo proficere posse, 
si signis ante mortem notatis, comparatum.” 

Rem itaque obscurare, non illustrare esset, 
quotcunque in corporibus hoc morbo defunc¬ 
tis inter dissecandum visa sunt, ordine recen¬ 
sere, ut solet: nullo discrimine habito, num ea, 
omni exemplo adfuerint, signisve, dum vixe¬ 
rit homo, plane indicarentur. 

Cum originarii febre, conditiones morbosae 
quae revera connectuntur, paucissimae sunt: 
effusio nimirum seri colorati in cerebri ventri¬ 
culos, nonnunquam ad plures uncias: venisque 
congestio sanguinis, in mensterio nempe, in¬ 
testinis et cerebro evidentior. 


SIGNORUM ORIGINES. 

Has, ut a parvo adhuc in re Pathologica 
profectu quem fecimus, patebit, merh con¬ 
jecturales esse oportet. 

Tempora duo morbi distincta sunt, et bre- 

vitas subinde prioris, posterioris vero produc¬ 
tio crebra, cum aliis ejus praecipuis indiciis, 
hoc modo fere explicantur. 

Inflammatoria. Irritatio , pleno et frequen- 
tiore arteriarum pulsu denotatur ; spiritu quo¬ 
que gravato, capitis doloribus , vultu rubido, 
calore adaucto. 

Renixus infirmatus , pulsu debiliore, spiritu 
rapidiore, deliratione mitiore ; vultu contrac¬ 
tiore commonstratur. 

Quod Primi temporis Spatium diversum in 
diversis hominibus sit j a differentia, sive in na¬ 
tura sive in vehementia causae excitantis ; aut 
mobilitate denique corporis ipsius aegroti de¬ 
venire potest. 

Diuturnitas provectioris temporis, verisi¬ 
mile est, renixui debilitatis aeque tribuenda 
est; varietate quadam in causarum excitan¬ 
tium naturi et vehementia, quod pendeat: 
auxiliante simul corporis conditione aliqua 

singulari. Huc usque tamen confitemur, nec 
ultra cognovisse, nescire est. 

Perturbatio compaginis vasculorum, ab¬ 
sorbentium, Nervorum universa hanc febrem 
denotans, et ipsa denotatur actione cordis in¬ 
tensa, qualem pulsus arteriorum, caput versus 
impetus, pulmonibus ejus, visceribusque con¬ 
gestio ostendat: Partibus concoctionis propriis 
perversis, quod siti, linguas conditione, nau¬ 
sea, vomitu indicatur j mutationibus demum 
Potentias nervosas, per delirium abjectum, vires 
jacentes, manifestis. Rem autem propius at¬ 
tingere, considerentur 


I. PUNCTIONES VITALES. 

Quod pulsus subinde crebrius lentiusve mi¬ 
cent, hasc videtur esse causa. Movetur san¬ 
guis citiils, quia cute abactus, vasisque gran¬ 
dioribus collectus, cor ipsum stimulat et citat. 

B 

Lentiorum\Qxo reddunt causas remotae, in cere¬ 
brum agentes, cordisque vigorem et actionem 
minuentes. 

Respiratio Festinatior, sanguinis cumulo 
in pulmonibus oriri potest. 

Suspiria crebro venientia, conatui forte 
cuidam ad eundem cumulum levandum tribui 
debent. 

Spiritus impeditus sit, sive a sanguinis 
transitu per pulmones difficiliore, fabrica nem¬ 
pe eorum lassa, viribusque moventibus infir¬ 
matis. 

Dolores Capitis et vertigines, aucto forsitan 
sanguinis motui intra calvariam, Cerebrumque 
urgenti, assignandae sunt. 

Delirium illud Submissum, aut viribus, ut 
videtur, cerebri imminutis, aut excitationi in- 
inaequali debetur. 

Tremores ver6, aut debilitatis sunt, aut vi¬ 
rium nervorum exhaustarum. 

Anxietatem, sanguinis per pulmones, per 

jocinus, aliave viscera, transitus impeditus 
facit. 

Coma fit ex sero in cerebri ventriculos elapso. 


II. FUNCTIONES ANIMALES. 

Olfactum depravant nervi olfactus ipsi, 
aliqua ratione mutati vel laesi. 

Visus primo acutus, postea hebetior , a reti¬ 
na modo excitata, modo debilitata evenit. 

Gustus ore ingratus, linguam arentem, aut 
secretione morbida, saliva puta morbosa, ob¬ 
ductam, causas agnoscit. 

Auditus nimius , nimiove obtusus , a diversis 
cerebri nervique auditorii conditionibus or¬ 
tum ducit. 

Tinnitus aurium aut carotidis nimie pul¬ 
santibus fit, ut perhibent, aut sensu nervorum 
leeso. 

Vires jacent, quia cerebrum et compago ner¬ 
vosa male se habent. 

Pervigilium nervorum irritationes indu¬ 
cunt. 


III. FUNCTIONES NATURALES. 

Sitim accenderint vel faucium insolita quae¬ 
dam conditio, ventriculi quoque, ejusque cum 
aliis particulis conspiratio. 

Ciborum Cupiditas sive cuticulae habitu sup¬ 
presso, sive ventriculo ipso infirmato, perierit. 

Nauseam et vomitum excitaverint fibrae mus¬ 
culos® stomachi debilitat® ; ejus cum cute 
summa aliove quolibet viscere consensus. 

Sudores Frigidi accedunt, quia totum cor¬ 
pus frigescit, quia multum seri contineat san¬ 
guis, quia facultates, denique movendi jam 
continuo infirmatur. 

Pallor, urina; Perturbatio , singulari quadam 

neque adhuc bene intellecta renum actione 
efficiuntur. 

Stercus et urina sine sponte descenderit, 
resolutis et laxatis musculis vesicae ani orbi¬ 
culatis. 


SENSUS DEPRAVATE 

Frigoris sensus reipsd calenti, verisimile est, 
a motu vasculorum per summam cutem mi¬ 
cantium corrupto et minuto, pendbat. 

Lumborum dolores musculis ibi defatigatis, 
exhaustis, utique debetur. 

Ardorem quem experiuntur per aliquam 
tamen ignotam, operae calorem animalem gig¬ 
nentis alterationem, experiuntur.' 


x Spasmus fortean vasculorum remotiorem sanguinem 
in partes intimas rejiciendo, in circuitu simul multo arctiore 




22 


DE SYNOCHO CASTRENSI. 


DOTES MANIFESTAE PERTURBA- 
TJE. 


Vultus rubicundior a sanguinis in caput im¬ 
petu. 

Cuticula Flavedo per serum ipsum subter 
effusum. 

Oculorum defixus quasi status, ab eorum 
musculorum resolutione. 

Nitor oculi solito opacioris a propriore se 
invicem lamnarum corneae priAs lucidae ap¬ 
propinquatione, accidere probabile est. 

Sanguinis e naribus aquosi profluvium, Pc- 


moveri cogit: quo fit, ut plus sanguinis sub quovis tempore 
per pulmones transmittatur quam solet: ideoque plus ca¬ 
loris (latentis quem vocant) eodem spatio huic adjicitur, 
qui per corpus digestus, et amplius et celerius solito ad 

fines arteriorum editus, hominem totum calefacere necesse 
est. 













DE SYNOCHO CASTRENSI. 


23 


techice, spiritus alvusque foetens plerumque hu¬ 
morum putredini attributa sunt. 

Quaeri tamen potest, aliaene quoque rerum, 
Tempus Febris Castrensis posterius denotan¬ 
tium, rationes reddantur. 

Respirationem gravatam possimusnfe expo¬ 
nere per leves in cava pulmonis effusiones; 
aut per respirationis et glottidis musculos, 
cerebro intercedente, resolutione affectos; 
difficultas enim haec delirii comes esse solet: 
aut per conditionem ipsius aeris inhalati vitia¬ 
tam et corruptam ? 

Cum ad verum ventum est, quid vetat ne 
anxietas, spiritus impeditus, delirium quoque 
quadam ex ratione ab aere isto locali aegrum 
ambiente (Atmosphaeram veteres non dixe¬ 
runt) nervos, sanguinem, utrumve pulmonum 
urgente, nescio quomodo horum motus, et 
humorem per eos circumactum regente et 
temperante, omnino pendeat ? 

Quam hoc conjecturale sitconfitemur illud 

tamen quod nemo in dubio vocare auderet, 
huc manifeste spectat; commodum nimirum 
insigne a crebra febrientium ex alio in aliud 
cubiculum remotione perceptum : ministris 
antea si quando prope lectum aegri nimis 
diu assiderent, sensum molestissimum et 
giavantem expertis: milites vero hoc malo 
long£ provectos, teri liberiori per multos dies 
carris objectos, post novissimum scilicet ag¬ 
men praesidium capessentes, interim convalu¬ 
isse. Hoc tamen alibi explicari possit. 

Haec autem comprobare videntur, involu¬ 
crum aeris corpus hominum ultimo hujus mor¬ 
bi giadu laborantium qui circumjacet, si non 
ptovocare et sustinere indicia graviora j ea ta¬ 
men multum intendere. 

Vel principi hercules ingenio dedecori nihil 
esset, hic explorare an signa quai putrescen¬ 
tia visa sunt, revera ab hoc assidue inhalato 
proveniant effluvio, mobilitatem nempfe uni¬ 
versam inducere multum proclivi. 

Imprimis enim, cerebri, generisque nervosi 

functiones nonnihil laedi possint, vel hoc 
aere multimodis noxio, pulmonum nervis ad¬ 
hibito. 

Aut hic aer sic vitiatus tantam sanguinis 
mutationem efficere potest, pulmonem transe¬ 
untis ut carbonis minus secernatur, caloris 
quoque latentis minus isto liquore resorbea¬ 
tur. Sanguis, hoc pacto mutatus cordis 
mobilitatem fort& temperaret. Sive protinus 
ejusdem fibras afficiendo, per vascula corona¬ 
ria ; sive circuito, peculiari quadam operatione 
in cerebrum. Quousque calor sanguinis Speci¬ 
ficus, in secundo hujus morbi statu, vere mi¬ 
nuatur, inter ea est de quibus adhuc minime 
convenit. 

Haec res, adeo quae momentosa, variis ex¬ 
perimentis multum elucidari posset: qualibus 
detegamus quae sint elementa hunc aerem 
componentia, quaeve rationes (elementorum) 
aeris jamdudum aegro circumdati variis mor¬ 
bi temporibus, capite interim adeo levato, ut 

aerem cubiculi alieni inhalet: deinde quan¬ 
tum acidi carbonici in aere sit a febricitante 
inhalato, explorando. 

Indicia quod spectat, porro, humores pu¬ 
trescentes quag indicare creduntur, quanquam 
maximi piofessores id accidere auctores fue* 
nnt, nobismet, (nam fatemur) talis sententia, 
conditionibus fabrica? humana? recognitis et 
fixis abhorrens admodum semper visa est. 

\ ocabulum mobilitas , si latissima significa¬ 
tione ad fibram tantum musculosam, ubiubi 
ha?c certe subsistat, pertinere accipiatur; ve- 
lisimilioi non esset horum indiciorum expli¬ 
catio, qu$ in effecta mobilitatis universi mi¬ 
nutae eadem referret ? 

Confirmant nemp& putredinem humorem 
existere universam. Locutionem hancce pro¬ 
bi: si comprehenderis, et sanguinem et secre¬ 
tiones quotquot in corpore fiunt, putrescere 
indicabit. Namque sanguine omni totam 
compaginem humanam etiam putrido huc il- 

luc permeare, neque vitam protinus corrum¬ 
pere, concesso; concedendum et hoc opor¬ 
tebit : omnes nimirum secretiones eadem fieri 
conditione qua flumen unde suas origines 
traxerunt. Perspicuum est, humores sanos 
secerni non posse de sanguine putrescente, 
jamque in alienissimas conditiones resolven¬ 
do. 

Neque defuerunt occasiones, conjecturas 
hasce experimentis corroborandi. In Hispa- 
niis, plures nostrum Sanguinis missione usi 
sunt per totum febris decursum. His oppor¬ 
tunitatibus auctor usus est. 

Venis tam arteriis laborantium per quodli¬ 
bet morbi tempus sanguis detrahitur: idem- 
que fit juvenibus sanissimis, segrorum minis¬ 
tris : atque sanguis utervis sub iisdem, quan¬ 
tum fieri potuit, conditionibus, aeris opera¬ 
tioni permittebatur. Nullo vero in exemplo 
citius corruptus aut resolutus est morbosus 
quam bene valentium sanguis : hoc est pras- 

terquam quod in exemplaribus cujusque gene¬ 
ris sanguinis singularibus se invicem compa¬ 
ratis, videre est, neque adeo facile explanatu 
est: nempe aliud ante aliud pauxillum putres¬ 
cere. Panniculi serici ex acetate plumbi ma¬ 
dentes, ut ipsum putroris initium indicarent, 
supra vasa cruore impleta, suspensi sunt. 

Quod pulsum attinet, plus quam mereatur 
fiducias, huic, in morbo accedente, signo dari 
videtur. 

Quid doceri possumus ab aegroti pulsu quem 
ante hanc diem nunquam conspicati sumus! 
vocabula quibus ad ejus conditionem expri¬ 
mendam utimur, comparativa prorsus sunt: 
itaque quoties pulsus plenos aut frequentes 
dicimus, sanitate tantum pleniores, ffequen- 
tiores significamus. Quo vero pacto hujus 
statum ante morbi accessum expiscari possi¬ 
mus ? Arteriae, dici solet, septuagies, et sexies, 
minuto (quod vocant) temporis plerisque adul¬ 
tis micant. Quam mille tamen exempla hanc 

velocitatem nunquam assequentia, multoque 
lenti iis reciprocantia quotidie videmus. 

Nihilominus, si pulsus tempore supr& posito 
centies non micent, pyrexiam quae adsit im¬ 
portunam non judicamus: Mihimet quidem 
pulsus ultra octogesies non minuto repeteret, 
ideoque valetudine integerrima frui videre¬ 
mur: atqui sin idem incrementum alterius 
motui hominis adjiceretur, ultra centum pul¬ 
sationes eodem in spatio produceret. 

Exempla hujusmodi quotidiana sunt: me¬ 
dicumque docent quam minini, primo in 
congressu, opus sit hujus motus propior ani¬ 
madversio, praeter quod principium sit unde 
incipientes, morbi progressum computare pos¬ 
simus. 

Neque silentio praetereundum est, pulsum 
variis quoque rebus affici; cibo, corporis po¬ 
situ, animi affectibus. Vocabula, quibus de 
pulsu loquimur, admodum vaga sunt. Modo 
vera plenum cum forti, modo iterum fre- 

quentem cum cito pulsu confundunt. Primo 
tamen arteiiam plene ab omni cordis contrac* 
tione dilatari oportet: Posteriore, digitum ex¬ 
ploranti multa vi percutiat. Frequens est 
pulsus cum plurimas dato tempore pulsationes 
sentiuntur; citus vel subitus, cum pulsatio 
quasque peragitur rapidissimi Effusiones in 
cerebrum, variaeque inciso cadavere materiae 
congestiones reperte considerari possunt; 
priores, mobilitatem cerebri vasorum laedi, 
posteriores vero compaginis arteriarum quo¬ 
que imbecillitatem ultimam qua sanguis in 
venas asgre propulsus, iisdem colligitur, indi¬ 
care. 

Mirum denique videatur, durationem hu¬ 
jus mali adeo incuriosi a me tractatam esse, 
praesertim cum notio febres certis et quidem 
opportunis diebus desinere non plus auctori¬ 
tatis tiahat ab antiquitate sua, quam a stre¬ 
nuis, et hercule inter recentiores sagacissimis 
et doctissimis sui fautoribus. Quis igitur adeo 

ferreo vultus praeditur, ut Historiam morbi 
Febrilis conscribere ausus sit, dies quidem 
criticos, seu sibi visos seu non visos, idem non 
dederit! 

Quod ego conspicatus sum, memoria tene¬ 
atis libelli mei perlectores! inter officia nos¬ 
tra militaria neque hilum amplius reddere in 
animo est. Neque vero de his omnibus ambi¬ 
gere vellem—sint vera, non negam. Dictum 
tantum volo, parum esse utile, temporibus 
ejusmodi omnino attendere. 

In plerisque exemplis observatio talis tam 
incerta reperitur, ut nullum usui commodum, 
nullum non fallax praesagium exinde dedu¬ 
cere possimus. Atque hoc in quolibet ex 
plebe aegrotante, non minus quam milite ve¬ 
rum est. Equidem serio non credendum est, 
quos dira Egestas et inopiam et morbum sine 
querela perferre assuefecit, eos meticulosa no¬ 
tasse cautelA. ipsissimam diem, si quando moles¬ 
tia morbiculove levi se peti senserint. Sub hoc 

mali genere, si quid aliud mens et memoria 
in tantum labarunt, ut res adeo obscura qualis 
fuit aegritudinis prima accessio, memoria pror¬ 
sus excidit. 

Medicinam inter meliores ordines quibus 
minima aegrotatiuncula curse vix minus quam 
consternationi est, exercentibus, facultas mor¬ 
bi incessus accuratius notandi, saepitis obve¬ 
niat. 

Mors ab organo aliquo vitali laeso in hac 
febre superveniat: superveniat quoque a mo¬ 
bilitate, nervorumve potentia exhausta : su- 
peneniat denique ab his omnibus conjunctis. 

diagnosis. 

Pulsuum venarum lenitas, cutis calor nihil 
magnus, oculorum et faciei rubor—nausea vel 
sitis hunc morbum primo in tempore a syno- 
ch& distinguunt: a qua tamen tempus morbi 

postremum adhuc manifestius discriminatur, 
Viribus vid&icet prostratis, functionibus ani- 
malibus ut vocantur laesis : secretionibus quo¬ 
que, pulsu venarum, respiratione, sensibus 
internis afflictis. Acrius denique morbo tunc 
temporis populanti animadvertendo; sicut et 
ordini signorum causisque remotis, non diffi¬ 
cile erit discrimen satis accuratum eruere. 


CAUS.E. 

Causas Febris hujusce proximae et remotae 
sunt, et has iterum in Praedisponentes et Remo¬ 
tas distinguimus. Atque notasse juvabit, mor¬ 
bum quibusdam in exemplis a causa excitante 
sola produci posse, nulla proclivitate in eum 
antecedente. Contra tamen, causa praedispo- 
nens, vel res potius praedisponere solita, cum 
diu admota, et intensa, morbum excitare va¬ 
lebit. 

CAUSA PROXIMA. 

Quicquid de morbi effectibus in corpore 
humano ratiocinemur errori et lapsui semper 
obnoxium erit, causas scilicet eaedem non 
continuo excipiuntur iisdem effectibus, quippe 
quarum actio a principio vitali multum rega¬ 
tur et temperetur. Ex ignorantia nostra tam 
actionum et munerum compagis hujusce mor¬ 
talis, quam naturae morbi ipsius evenit, quod 
nihil fere adhuc cognoverimus de causa Febris 
proximi. 

Varia autem inter commenta, de causa 
proxima excogitata, quidnam aut quaesitius aut 
opportunius reperiri possit quam in scholis 
medicinalibus nostratium omnibus fere quod 
acceptum est ? omni fere parte sibi congruit, 
in universum simplex, verique simillimum. 

Hujus quidem sententiae assertores, cau- 

sam ejus morbi proximam, spasmum seu con¬ 
strictionem vasorum in superficie parvulorum 
intelligunt: cui accedunt -vis major cordis ar¬ 
teriarumque : haec scilicet ex illa oriunda, et 
producta dum conditio vasculorum naturalis 
usque redeat. Constrictio hajcce ortum tra¬ 
hit de viribus cerebri ab causarum adhibitione 
remotarum imminutis. Inde cordis impetus 
imbecillior, ex agilitate, debilitate, et exilitate 
pulsuum venarum manifestus. 

Hinc sequitur, his duobus spasmum conti¬ 
nuo pendere ; corde scilicet minus sanguinis 
in ultimos arteriarum ramulos expellente: 
causisve remotis, sine ulla intercapedine cor¬ 
pori adhibitis. Probabile satis est, ex horum 
alteratio ut spasmus gignatur pro natura cu- 
j usque causa; remota; propria. 

Cutis totius contractio, imbecillitas univer¬ 
sa, nexusque non ignotus cutem inter et ven¬ 
triculum, ciborum fastidium, cordis motus a 
calore majore auctus, pleni frequentes pulsus, 

nausea, vomitio, hanc vasculorum conditionem 
verisimiliorem efficiunt. 

Haec igitur, accessus nimirum frigidus et 
calidus, status duos efficiunt, affectus Febriles 
distinguentes. 


CAUSA PR^DISPONENS. 

Qu.je corpus in hoc malum suscipiendum 
proclivius reddunt causte, haec sunt: Tempera¬ 
mentum ejus, consuetudo, proprietates aliquae, 
sexus, aetas. Omne tamen de hac re praeju¬ 
dicium ablegare si velimus, confitendum erit, 
nihil actione causarum talium assumptarum 
obscurius esse posse. 

Neque vero ex usu, cui hoc tantillum opus 
solo innititur unquam constabat, quod vel una 
rerum quas supra recensui ullo in tempore 
satis aequaliter egisset, ut inter causas prcedis- 
ponentes numerari mereretur. 

Hominem Febricitare inclinat, quicquid aut 
nervorum irritationem, aut debilitatem in¬ 
duxit. 

Imbecillitas totius corporis variare minus 
videtur cum effectus causarum excitantium 
maximeque frigoris promovere vergit. iEtas, 
notandum est, certissime imperium habet in 
signorum vehementiam et spatium. 


DEBILITAS ORIATUR, 


A. Viribus Musculorum Minutis, 
a . Directe—ab 

1. Exercitatione vehemente 

2. Statu (solito) longiore 

b. Indirecte—per genus Nervosum 
vim cordis imminuens 

1 . Timor 

2. Pervigilium diutinum 

3. Exercitationem deficientem 

4. Somnum 

5. Intemperantiam 

B. QUANTI ATE SANGUINIS MI¬ 
NUTA. 

a. directe, a 

1. Sanguinis profluvio 

b. Indirecti, per 

a a. Digestionem, 4 

1. Conditione organorum perturbata quae 
digerunt 

2. Ciboriam defectu, seu quantitate, seu 
qualitate. 

b b. Secretiones 

1. Sudorem prodigum 

2. Alvi profluvium sive morborum, sive arte 
effectum 

3. Venerem immodicam 

C. MORBORUM ALIORUM EFFECTIS. 

Si quid auctius de harum rerum potentia in 
debilitate illa inferenda, qua adeo enixe Sy- 
nochus Castrensis inrogatur, disputetur, ultra 
limites utique longius vagaremur. Harum 

plurimas, sicut ostendere infrk debebimus qua¬ 
si propriis quamque viribus febrem excitasse 
affirmant $ nulla proclivitate intercedente. 

Hujusmodi notio, et temert; assumpta, lati- 
hsque patere quam quod justum esse possit, 
videatur. 

Intemperantia quidem, nullus dubito, non- 
nunquam more stimulantium rerum corpus ex¬ 
citare possit, quanquam paucioribus multo ex¬ 
emplis, quam hactenus creditum est. 

Vi autem tam ingenti in musculorum viri¬ 
bus diruendis pollet timor, ut, instante peri¬ 
culo sseviore aliquo, milites, certe constat, fa¬ 
cultatem movendi prorsus amiserint. Atque 
sub hac ultima virium prostratione, sive Fri¬ 
gus sive alia qusevis excitans adhibita sit, cor¬ 
pus in hanc Febrem non semel, incidit. 

Quamobrem non judicandum est, quempi¬ 
am corporis statum causam peculiarem exti- 
tisse cur haec Febris ab ipsa causa excitetur, 
quas diverso in corporis habitu, febrem ex 

toto alienam procreasset: namque haec quam¬ 
cunque valetudinem, corporisque conditionem 
adoriri solet. 


CAUSA EXCITANS. 

Quod corpori adhibitam, operantibus simul 
causis iis quas morbo illud adaptant, morbum 
excitaie valet; id causam excitantem appel¬ 
lamus. 

Jampridem dictum est, Synochum Castren- 
sem, duo in tempora vel status dirimi; pri¬ 
mum nimirum Irritationis ex inflamma¬ 
tione, posterius Renixus vitalis morbi debi¬ 
litati. Attamen neutiquam facile explanatu 
est, quomodo, singularis causa, duplicia 
hasc tempora simul producere valuerit. Ne¬ 
que credendum est, renixum infirmari ab an- 
tecedente tantummodo inflammatoria irrita- 
tione; cum quod nulla inter se invicem ratione 

teneantur, tum quod aliae febres inflammato¬ 
riae hoc modo non desinant. Praeterea, non 
debiles soli sunt, quos adoritur. 

Nobis quidem si contagium quiddam ima¬ 
ginaremus, ulterius rem investigare opus non 
esset. Talis autem notio, neque ex usu, ne¬ 
que ex ratione constiterit. Nam quae com¬ 
perta hac de re habemus, sententiae illi obviam 
eunt, monstrantia non excitantes causas solas 
esse Febrem hanc quae intulerint: hominesenim 
quomodocunque habitos (neque ullo discri¬ 
mine) adoritur: locis in editioribus, in venti¬ 
latis, in humilibus, in paludosis, in hospitiis 
confertis, ubi alii anttia morbo eodem affecti 
sunt: pagisque desertis, longinquis, qua nun¬ 
quam antea penetrasse notum; Militem deni¬ 
que sive causis liquidd praecorrumpentibus ob¬ 
jectum, sive ex patrio solo jamjam advectum, 
lentoque itinere, placidaque anni tempestate 
ad commilitonum contubernia usque produc¬ 
tum pariter invasisse. Adde quod qui aegro- 

tantibus ministrarent, 1 raro sin unquam, febris 
accessum effugerunt. 

Quale tunc argumentum, quaeso, contagio¬ 
sae hujus morbi indolis proferri potest, quam 
hoc cui minus refragari aliquis possit ? Sin 
ii, qui pessimo et fatuo exemplo adeo mani¬ 
bus pedibusque hanc febrem contagiosam 
non esse contenderunt, paulld frigidius dilec¬ 
tam suam sententiam fovissent, paulld attentius 
effectis ob oculos attendissent; multis adhuc 
vapidis et inanibus sermocinationibus forte 
caruissemus, at plurimi hercle et dignissimi 
viri patriae vixissent. 

Morbi ipsius proprietatum rationes non me¬ 
lius forsan reddi possunt, quam a diversitate 
causae excitantis et natura et vehementia, cor¬ 
porisque ipsius conditione. 


* Hoc Ovidium non latuit; dicit enim, iEgro, 
Quo propior quisque est, servitque fidelius 
In partem leti citius venit. 


Met. VII. 562. 









de synocho castrensi. 


45 


CAUSiE ISTiE IGITUR SIC PONEN¬ 
TUR. 

1. Contagium 

2. Effluvia paludum 

3. Frigus 

4. Intemperantia 

6. Insolatio 

6. Animi affectus. 

Contagium. Qui sententiam suam ab histo¬ 
ria Febris carcerum traxerunt, halitus e cor¬ 
pore humano, etiam sanissimo, si per aliquod 
tempus unoque in loco retentos facultatem 
febrem excitandi nancisci crediderunt. 

Effluvium corpore aegri exhalatum, quibus¬ 
dam morbis laborantis, affectum morbosum 
aliquem profecto aliis intulit: sin hi quidem 
simul contagii viribus opportuni sint. Proba- 

bile autem videtur, his noxiis viribus parem 
varietatis inesse : eandemque contagionem va¬ 
rias febres variis in hominibus inducere posse. 

Pro ratione multarum, necnon diversarum 
rerum, certum est, contagium, longum per 
tempus in loco conclusum, in dies actuosius 
virosiusque fieri, licet neque morbi indicia in¬ 
tendantur, neque passus accelerantur. 

Novimus ultra originem longti contagium 
non progredi: vestimenta quoque, aliaque 
supellectilia procliviis imbui solere. Ex quo 
liquet inclusionem vires addidisse. 

Si Contagium corpori assidue adhibeatur, 
hoc illius effectibus minus opportunum fit, aut 
laeditur, quod immunitas febricitantes nutrien¬ 
tium, omnique hujusmodi munere fungentium 
satis declarat. Rem ita se habere nemo non 
vidit: rationem quidem reddere non amplius 
valemus quam mirae illius ventriculi facultatis 
qua se parat ad venena lethalissima impune 
accipienda. 

Restat adhuc, quod ulterius ostendat efflu¬ 
via haecce humana quamvis diu occlusa, mor¬ 
bum nusquam inferre. Hispanicis, cum Lu- 
sitanicis, et melioris et infimi loci cubicula 
aedium arcta, obscura, perangusta sunt, nullo 
ventilationi loco relicto, nisi introitu ipso. 
Talibus autem cubilibus isti istorumque pa¬ 
tres, avi et proavi, omneSque majores per sae¬ 
cula plurima dormiverunt *, iisdemque adeo 
meris effluvii humani (nisi spiritu alius inqui- 
lini nunquam agitati) receptaculis Praefecti 
nostri, centurio et miles somnum libenter ca¬ 
piebant : et hoc demum impunfe fecisse vide¬ 
bantur. 

Neque ver6 contendendum est, consuetu¬ 
dinem hic multum egisse ; longis enim itine¬ 
ribus, milites, ut aequum erat, assidui contu¬ 
bernia mutaverant. Multoque minus affirmari 
posset, febrem non excitatam esse quia nihil 
antea corpus in eam inclinaverat, cum inter 
millia hominum quae similiter habita essent. 

corpus humanum omnem quam posset varia¬ 
tionem subiisse necesse est. Contra haec qui¬ 
dem omnia proferri possunt exempla plurima, 
quibus febres pestilentes de locis hominibus 
multis confertis, eruperunt, exempli gratia in 
navibus portoriis. Hoc utique concedendum. 
Nihilominus, non inde concludendum est, fe¬ 
bres ex vaporibus corporis humani rejectaneis, 
dum sani, provenire. 

Manifestum est, morbum prius in nave de¬ 
lituisse posse : neque clartb ostensum fuit, an 
res putrescentes animales originem malo non 
praebuerint. Credendum, a supra dictis, non 
est quod aer parum ventilatus, et loca militi¬ 
bus accipiendis contractiora, aut eligenda, aut 
innocua sint: Neque vero denegandum puto, 
opinionem vulgarem, licet falsa et inepta de¬ 
monstrari plane potuerit, solam Medicinam 
idoneam et tutam indicare. 1 


1 Contagium, ut concludere aequum videtur, in alium 





de synocho castrensi. *7 

Paludum Effluvia febres intermittentes 
sola excitare plerique contendunt. Cullenus 
autem ipse hanc sententiam an omnibus parti¬ 
bus vera esset * jure dubitavit. 

Num vero Synochus Castrensis ab alia 
causarum quacunque assignatarum praeter 
contagium unquam profecto excitetur, obscu- 
rissitnum est. 

Per autumnum anni 1809, Synocho illo 
adeo maximas inter exercitus nostros strages 
edente insignitum, quod paludum effluvia sub¬ 
inde inducerent, nemo non persuasissimum 
habere potuisset. Hoc temporis Estremadu- 
ram Hispanicam tenuimus; dispersi scilicet 
per innumeros pagos, campum illum immen¬ 
sum per longum spatium operientes, ab EI vas 


lenius in alium violentiis agit. Affirmant (quid autem 
miri non affirmant!) quosdam hoc delibutos vel duos men¬ 
ses circumcirca ambulasse antequam morbus se manifesta¬ 
verit. Quomodo tamen contagium intra corpus receptum 
est, utique nescitur. 

usque ad Meridam. Guadiana hanc regionem 
Arcadicam fere irrigans, aestate in stagnis 
sistitur, aegreque marginem uliginosam praeter¬ 
labi videtur. Eodem ipso tempore, quantum 
Silvae ad febrem accendendam conferant, do¬ 
cumenta egregia extitere ; praesertim juxta 
paludes sitas. Exercitus Nostri Divisio prima 
fluminis dicti ripas mapaliis considit, prope 
fines Sylvae Talaveirae Real. Unicuique relicto 
memoria adhuc viget pestiferi illius morbi or¬ 
dines ejusdem Divisionis tam crudeliter ibi 
vastantis. Hac regione Febres intermittentes 
rusticos quam saepissimi vexare solent, sed 
antequam nos adveniremus Synochus vix aut 
ne vix quidem incolis innotuerat. 

Verumeuimvero causae quibus isti nihil ob¬ 
noxii, nos paratiores ad id mali accipiendum 
reddiderat. Quod autem de hac dicimus, 
omni cautione dicimus, licet nobis contigerat 
occasio morbi contemplandi tam castris, quam 
valetudinariis totius exercitus, qualis nemini 

fortunatior, paucis quidem adeo felix, praebita 
fuerit. Satis verisimile igitur, perpensis qua¬ 
que re huc spectantibus, videtur. Effluvia pa¬ 
ludum sub certis conditionibus Synocham, 
quodcunque hoc de argumento scriptitaverint 
auctores, excitare. 

Naturam propriam et intimam et Contagii 
et Effluviorum paludum pariter nescimus. 
Americani quaedam experimenta instituerunt, 
at nihil inde lucis nacti sunt. Intemperantia 
procul dubio affectum hunc inducere videtur, 
nulla quacunque praeparatoria arte juvante, 
quanquam effectus ejusdem magis soliti, ut 
dictum est, debilitatem solum nec directi in¬ 
dicant, adeoque in febrem corpus disponunt. 

Frigus idem malum induxisse saepe videtur, 
propriis suis viribus : hominem quidem imbe¬ 
cillitate qualibet prius occupatum adoriens, 
inter frequentissimas excitantium Synochi 
Castrensis causarum existimandum est. Haec 
Frigoris potestas, pro frigoris ipsius saevitia 






















50 


DE SYNOCHO CASTRENSI. 


variat; sin enim maximtb intendatur, etiam 
minuere corporis proclivitatem ad febricitan¬ 
dum videtur. 

Jamdudum observatum est, frigus, si hu¬ 
more conjunctum multo citius et intensius ad¬ 
versus corpus valere : e. g. si quando humi cu- 
baverint milites, campo humente, joveque 
noctis frigido alsituri: Sese autem potissi¬ 
mum exerere, in praedispositos (ut dicitur) 
ubi frigus subito invaserit, quod in Tempes¬ 
tatum subitis mutationibus videre est; aut in 
flamine quodam aeris adhibitum sit. 

Insolatio, hoc est radiis solis corporis ob¬ 
jectus id viribus Frigoris morbidis opportu¬ 
nius, a subita nimirum caloris proprii muta¬ 
tione, efficere, videtur.' 

Corporis conditiones, his febribus susci¬ 
piendis quae paratius id reddunt, frigore simul 
adhibito, hae sunt: Debilitas imprimis seu 


* Quid si febrem rever& inferat, nervos irritando i 

modo quodam supra dicto, seu corpore vesti¬ 
tu solito fortfe privato ; seu alia demum parte 
corporis frigori, parte vero alia calori nimio 
objecta proveniens. 


PROGNOSIS. 

Morbo de quo tractatur, indicia eventum 
faustiorem promittentia hasc sunt. Pulsus, 
calorque primo in gradu ad statum fere natu¬ 
ralem redactus, sicut post sanguinis non gra¬ 
vem missionem, alvique purgationem: aures 
protinus in primis diebus surdescere—sudores 
universi, tepidi; alvi profluvium lene—pus¬ 
tulas os circumdantes—furunculi. yRger quo¬ 
que a stupore facile suscitari, atque delirium 
stimulantibus fugari, somnus vero ab iisdem 
conciliari, bonum est. 

Pulsus autem subito sponteque subsidentes, 
spiritus magnopere gravatus, animi multum 

demissi, deliriumque his brevi accedens, stu¬ 
por, aures gravatas, calor cito decedens—vo¬ 
mitus assiduus, virium prostratio maxima— 
Sudores, comitante delirio, et frigidi et foe¬ 
tentes : urina atra, turbida; dejectiones li¬ 
quidas, pessime olentes: functiones vitales, 
secretionesque, remediis post idoneis exhibi¬ 
tis, aspectum naturas propiorem sibi non 
adeptas : haec cum ita se habeant indicia, in¬ 
festa prorsus consideranda sunt. 


PROPHYLAXIS. 

Morbus quivis arceri non posse videtur, 
nisi causae et quae praeparant et quae excitant 
morbum probe sciamus. De Prophylaxi au¬ 
tem Synochi Castrensis omnia quae dici pos¬ 
sint, non minus difficile esset sine ambagibus 
proponere, quam ambagibus omissis, non ali¬ 
quid cognotu perutile cursu magis perfuncto- 

rio praeterire. Quid demum excogitare pos¬ 
sumus hunc morbum depulsurum, quod plu¬ 
rimas alias humani corporis affectiones pariter 
non arceat ? 

Antequam modos cuipiam hominum generi 
valetudinem servandi suggeramus, oportuerit, 
procul dubio, in primis et genus vitae, et mor¬ 
bos quibus opportuni sint, diligentissime per¬ 
scrutari. 

Militum autem nostrum multo plures ii fue¬ 
runt, qui aut desidia, aliisve vitiis, impatientes 
vinculorum, neque idonei officiis societatis 
humanae facti essent: quique inordinatum 
quemlibet appetitum simul ortum satiare con¬ 
sueti, absque ratione semper cogitaverant, agi¬ 
taverant vero absque cogitatione. 

Ipsa postea dura militiae Disciplina, vix 
quidquam nisi fugacissimum in eosdem im¬ 
perium obtinet: studiosi: interim omnes oc¬ 
casiones captant, de futuro nil curiosi, lenoci¬ 
nandi et blandiendi cuique utut insanae cupi- 

dini vacuum fort& animum occupanti. Itaque 
et praesentem militiam perpessi, fatigatione¬ 
que ab ea et sudore confecti, primam sese 
offerentem vel putridam paludem ebiberent, 
eodemque uliginoso Cubili libenter pernocta¬ 
rent, etiamsi probe sciverint, morbum nec le¬ 
vem certissimi secuturum. Iisdem, si nemo 
prohiberet, post aestus et pulveris itineris di¬ 
urni forsan perlongi molestias, gratissimum 
esset in veste inde madente humi se projicere, 
ibique residere usque dum fames excitarit. 
Longi plurimis exemplis, potius quam lec¬ 
tuli sibi sternendi laborem subire, miles lu¬ 
toso sum casas solo, sicut vestitus est dormire 
maluerit; neque indusia lintea mutari ante 
aut purgari sinerent, quam merus fiant pan¬ 
nus. Itaque desidia torpescens, cibos, modo 
satis magnos, negligenter vorat: cum man¬ 
detur solummodo, e latibulo prorepturus. 
Victus igitur, mundities, vestitus, exercita¬ 
tio, hospitii genus, omnia quotcunque 




com- 

prehendunt ad praeventionem hujus morbi per¬ 
tinentia. Attamen hoc in loco nolumus, nisi 
cursim quasi haec perstringere, conari. 

Victus neque per se insalubris, neque copia 
parciore esse debet, sed corpus alens, probe- 
que ad hoc manufactus ; datus autem si fieii 
potest, certis, nec iniquis intervallis. Quod 
tamen confici non potest, ni praefecti, «que 
non mediocris ordinis, quotidie convictus mi¬ 
litum inspexerint. Ubi nihil impedit quin 
jentaculum Nicotianae Tabaco, quo, perno¬ 
tum est, hos indulsos fuisse fraude vel salis ad 
jusculum imbuendum, suffici queat, sufficiatur. 

Mundities ipsi victui proxima venit, tum 
quantum .ad hospitia attinet, tum quantum 

hominum ipsorum corpora. 

jEdfficia militibus accipiendis accommoda¬ 
ta, modo seligendi facultas data fuerit, in cel¬ 
sum perflatumque solum, palude, silvaque 
omni long& remota, fundari debent. Nequ^ 
hoc dicitur quasi plus oxygenii sic intercep- 

tiu i sint: constat enim experimentis Eudio- 
metricis q Uee vocant eandem fer£ hujus copi- 
am reperiri angiportu in arctissimo ac in aere 
summi montis liberrimo: Atqui dicitur adver¬ 
sus effluvia rerum putridarum tam herbarum 
quam animalium ut probe caveatur ; quse ef¬ 
fluvia nusquam surgunt, nisi paullum ultra 
originem suam. Cubicula aerem facile, frigus 
autem non admittere debent: crebro lavari 
pavimenta, dealbari parietes—Sordes quasque 
cito auferri: haec omnia diligentissime ac at¬ 
tentissime observanda sunt. Lectuli autem 
ex calida siccaque materie plerumque negotio 
parvo conficiendi sunt, atque stragula culci¬ 
trae et cetera huc pertinentia saepius aqu4 la¬ 
vari debent, et aeri omnem per occasionem 
patefacienda sunt. De corporibus ipsorum et 
vestimentis linteis mundities et accuratio non 
minor imperanda est. 

Pari fere ratione, aqua frigida corpus per¬ 
fundere juvat; cum eo tamen, ne qui illa 

utuntur lavatione, alio quovis morbo, vel im¬ 
becillitate laborent : necnon ut aqua deter¬ 
geatur, linteis ad hanc rem gratis concessis. 
Synochus autem haud raro consequi videtur 
cum miles, corpore adhuc madente, vestimen¬ 
ta statim inducere permittatur. Postquam 
sestui itinerisque pulveri objecti sint milites, 
quotcunque, praesidio illaeso, amandari pos¬ 
sint, commodi in proximum flumen, cum 
flumen adsit, lavatum ordine ducantur. De 
militum vestitu, verbis opus non est: scilicet 
qui densus pariter atque mundus esse debet. 
.Quod si neglectum sit, ususque postponatur 
ostentationi, magna his injuria facta est. Asta¬ 
te, cum, bello redintegrato, militum cuique 
detur. Epitogium, an stragulum sibi novum 
malit; hoc semper prae illo deligendum est. 

Exercitationi justae multo minus quam opor¬ 
teat attenditur: praeter sanguinem nimirum 
aequaliter distributum secretiones salubres con¬ 
servatas, usus a leni musculorum exertione 

magnus animus: actuosior servatur, desidio- 
sumque illud taedium arcetur, quod tota viscera 
concoctionem efficientia perturbans, concoc¬ 
tionem impedit, ideoque corpus ipsum mag¬ 
nopere debilitat. Hoc, ut credi supra propo¬ 
sui, corpus multo opportunius causis Syno- 
chum quibusvis excituris reddit. 

Milites igitur, certis diebus, idoneisque 
diei temporibus, iter satis longum conficere 
oportet: neque cessurum male esset interea 
si aut diversis muniis aut Palaestra versaren¬ 
tur. 

Postremo, si militi victus, vestitus. Exerci¬ 
tatio hospitium idoneum praebeatur, neque 
synocho, neque cuiquam alio morbo facile 
obnoxius fiet. 

Ipsi morbo, ne alios in valetudinariis conta¬ 
minet, obvenitur, animadvertendo et ad aedes 
ipsas, et ad aegros inquilinos ; ad illas, puritate 
toralium, pavimenti, parietis, severissimi: la¬ 
vando nemp&, affricando, dealbando, fumigan- 

do ; tribuendo denique synocho laboranti¬ 
bus, cameram sibi propriam, ablatis simul at¬ 
que advenerint vestibus, aerique expansis, an¬ 
tequam illis jam convalescentibus reddantur. 
Lintea similiter detrahenda, aquaque mergen¬ 
da sunt. Quod si his rebus parum attendatur 
vestes subter pulvinum servata;, servabunt et 
ips* contagium in alia diu posthac corpora. 
Supervacuum esset indicare quod omnes sci¬ 
visse oporteat, Toralia omnia et hujusmodi 
reliqua lavari probe deberi, aliis antequam 
aegris permittantur. 

Convalescentes, per cubicula alia pervagare 
prohibendi sunt, neque sole jacere, quidve 
pneter victum concessum edere vel bibere 
permittendum. Victum denique, munditiem, 
vestem, exercitationem ante omnia curae no¬ 
bis esse oportet. Neque vero levis momenti 
esset, militum per ordines crebra inspectio, 
ut vultus indicaret, si quis valetudinarii metu 
(istud enim plurimi horrent) morbum prae- 

fectos celasset. Pari fere ratione, hospitia 
eorundem subinde invisere oporteret, ne qui 
.cessatores, favore centurionum innisi, illuc 
sese receperint. 

His, quae hic dicta sunt, nihil obstantibus. 
Legio quaeque et ordine et nexu variarum ejus 
partium mera machina est: atque res supra 
praescriptae effici prorsus nequeant, nisi singu¬ 
lae ejusdem particulae officio quaeque sibi de¬ 
bito fungantur. Ipsa tamen rerum natura ob¬ 
stat ne concursus eas inter adeo congruus 
fieri possit. Multum nihilominus hunc in 
finem conferret, si Praefectus ipse Legionis 
perculto ingenio, judicio perspicace valeret. 
Chirurgus autem scientia; irrupta denique 
inter eosdem amicitia intercederet. 

Quicquid tunc ingenium alterius perspicax 
suggessisset, ab altero sinceri et enixe adjuva¬ 
retur ; valetudo militis et commoda curae 
maximae fierent tum valetudinario, tum in cas¬ 
tris. Denique, quibus militis cura mandatur, 
hoc agere debent ne unquam ii, quacunque de 

causa, duriora quam necessarium est pati co- 
gantur: qualia sunt exercitatio nimis longa 
aut fatigans, eademque haec tempoie 1’-' ll " 
idoneo: e. g. circa meridiem, vesperis ant mane 
vice : si quando peccatum sit, ne ultio sit sta- 
tus X. vel XII horis sub ardente sole. . e- 

que vero iter sub ardoribus meridianis faciant 
cum tempus opportunum magis praeripere 
cuit; nequeTuguriapropestagnaexcitentcum 
solum salubriter elevatum in pr°">P“ 
que flumina transire cum pons haud Ion,, 
absit: neque castra sub pluviis metue in ipso 
oppiduli conspectu. 


CURATIO. 

Res igitur in quas omne consilium nostri 
dirigi oportebit, quum Synochus Castrensi, 
curanda venit, hae sunt: 

J. Morbum ipsum abbreviare-sm minus v - 
hementiam temperare j 

II. Malis debilitate provenientibus obviam ire; 

III. Symptomata quae aut exacerbant ma¬ 
lum, aut alunt, subducere; 

IV. Rationem victus conditioni morbi com¬ 
modare. 

Tempore igitur anni, et duratione Febris 
rite consideratis, haec concilia explenda sunt: 


A. Irritationem corporis inflammatoriam se. 
dando ; 


B. Corpus ipsum suis muneribus rit£ perfun¬ 
gendis, reddendo: 

(a. quae concoqui non possunt ventriculo 


egerendo. 



alvus constrictior ne accidat, 
diendo, 


impe- 


c. Sitim extinguendo; 

- d - vigeas quantum fieri potest, tollendo; 
D. Cibum aerem, vestitum, exercitationem, 
probe curando. 

Irritatio ex inflammatione, primordia hujus 
morbi indicans, optime tollitur minuendo san¬ 
guinem : quod fieri oportet, sanguinis detrac¬ 
tione, et purgationibus. 

Sanguis in Febre Hispanica tantus et toties 
detrahebatur, quantum, commento aliquo suf¬ 
fulciendo carenti, naturae labores et conatus 
observanti et sustinenti, prorsus incredibile 
'esset. Quatenus male discriminata hasc me¬ 
dicina, eatenus ex necesse mala fuit: atque 
exempla infinita hoc extra aleam dubitationis 
posuerunt. Quomodo equidem aliter fieri po¬ 
tuit ; quum indicia, tam plan b inflammatoria, 
incipientis hujus Febris propria, tam celeriter 
in languorem manifestissimam accelerantur? 
Falam utique fuerit, quicquid istam exhaus¬ 
tionem intenderet, istud mque eventum fu¬ 
nestum jacentis praecipitare. 

Exempla, procul dubio subinde videntur, 
quibus arteriarum pulsus adeo pleni, validi 
existunt, quod modica sanguinis detractio uti- 

que submonenda est, sicut b brachio aut ju¬ 
guli vena, modo 8 vel 12 uncias plus minus 
non superet, pro ratione hominis, astatis, cor¬ 
poris conditione, proutve malo eodem antea 
laboraverit. 

Pex^petuo fere observatum est quibus san¬ 
guis large emissus fuerit, eos lente convales¬ 
cere, sin minus, eodem recidere, vel alio for¬ 
san graviori morbo brevi succumbere. 

Dejectionis, utcunque per medium synochi 
tempus exitiosae, in primo advocatas nimium 
laudari non possunt. 

Probabile est. Purgantia, quod ad rationem 
medendi plurimum differre. Quasdam, exem¬ 
pli gratia videntur fibras intestinorem stimu¬ 
lare : alia glandes mucosas interiorem ejus fa¬ 
ciem obsidentes: omnia, plus minus viscera 
ei contigua. Quasdam celeriter agendo, sto¬ 
machum protinus afficiunt; sic prosunt: alia 
lentius, totum alveum intestinorum mitb agi¬ 
tant. Alia vero imam tantum intestinorum 





DE SYNOCHO CASTRENSI. 


65 



partem. Delectus talium remediorum igitur 
habendus est, pro ratione signorum sese offe¬ 
rentium, aegri habitus, generis vitae: consue¬ 
tudinis denique quod ad ejusmodi medica¬ 
menta. In hoc febre ea purgantia eligenda 
sunt, quae vasa intestinorum exhalantia stimu¬ 
lant : atque sic molem fluidorum universam 
minuunt. A capite praesertim derivatio, eo¬ 
rum actionem subsequens nequit non benefi¬ 
cio corpus afficere. Sales medii omnes huic 
concilio optime accommodantur. Quod varia 
Pharmacopiae nostrae Purgantia attinet, nota- 
ri potest, ea magis efficaciter operam dare 
bina vel terna conjuncta. Peculiaris, forsan 
et Topicalis singulorum effectus hoc modo 
cavetur dum intestinum penitius et integrius 
perpurgatur. 

In conspectu rei adeo vastae compendiario, 
curiosa Purgantium omnigenum recensio mi¬ 
nime speranda est: Sat erit dixisse ne ullum 
quidem medicamentum inveniri, iis tantis in 


E 






66 DE SYNOCHO CASTRENSI. 

hanc Febrem viribus pollens, quantis valere 
docemur. Calomelas exemplum sit. Ne¬ 
quaquam laudibus cumulatis meruisse videtur 
quas auctores magnifici in id contulerunt» 
Nihil sapere, spatium minimum occupare, ip¬ 
sum tamen utile reddidere : quoniam his cau¬ 
sis nonnunquam adhiberi potuit cum nulla 
alia id genus remedia tuto exhiberi possent. 
Hoc totum esse commodi a calomelane in hoc 
morbo derivatum, videtur: alvum purgat 
acriter, nauseam raro excitat. 

Commode admisceri potest variis remediis, 
Pulverem jalapae compositum, pulverem cin¬ 
namomi compositum, Pilulas aloes cum Co¬ 
locynthide, Pilulas Rhei et aloes, componenti¬ 
bus : aut haec sola dari possunt. Quousque 
purgantia tuto exhiberi possunt, effectu indu¬ 
cendo regimus: aut statu morbi tum existen- 
tis. Sic, cum conditio alvi constricta minur 
aut arceri debet, praesertim morbo jam longius 
progresso, ubi alvi durities saepius occurrit * 

feadem acria medicamenta, quibus in tempore 
inflammationis opus est, utique non invocan¬ 
da sunt. Regionibus calidioribus purgantia 
largissime dari oportebit. Hoc creditur a 
muco iis locis superficiem intestinorum inter¬ 
nam protegente, magnaque copia ibi secreta, 
pendere. Postquam sanguinis copia sic mi¬ 
nuatur, velocitatem ejus tardare conamur. 
Hoc, forsan, perficiendum est, calorem cor¬ 
poris subducendo, nauseam provocando, sudo¬ 
rem exciendo. Copia enim sanguinis in cor¬ 
pore insolita, calor natura intensior, spasmus 
minutiora sumina cute vasa occupans, causa 
forte praecipua hujus actionis arteriarum auc¬ 
tae, quae irrationem inflammatoriam constitui 
ere videtur, existit. 

Calorem auctum reducimus frigore cor¬ 
pori admoto; et remediis refrigerantibus. 

Frigida affusio in curatione Febrium diu ce¬ 
lebrata est. 

Hujus perutilis auxilii administratio, nullo 

discrimine habito, in omni Synochi Castrensis 

A 

exemplo praecepta fuit. Attamen intra cer¬ 
tos fines cohiberi debet; sive tempus, sive 
modum spectamus. Qui sine limite usurpari 
contendunt, in primo tempore quod inflam¬ 
mationis habes, aquam affusam sedare, in se¬ 
cundo quidem imbecillitatem roborare, affir¬ 
mant. 

! ligus satis intensum corpori tantum brevi 
■admotum id stimulat. Atque sin eidem jam 
morboso vel sano quoque, aequo diutius illau¬ 
tum sit, debilitas utique sequitur. 

Inficias ire nemo potest, quin Frigus, variis 
corporis conditionibus, idem roboret. Quales 
-autem hae conditiones sint, vel quomodo in 
his frigus agat, non hic explanare conabimur. 
Satis constat tamen, cum signa Typhoidea hu¬ 
jus mali secundo in tempore clare manifesten¬ 
tur, nulla remedia alia, nisi sanguinis detrac¬ 
tio, acriave purgantia, quam aqua; frigidae per¬ 
fusio magis perniciosa esse possuut. Vire<* 

vitalesjam infirmate amplius adhuc extenuan¬ 
tur, omnique in exemplo notatum est, iis sal¬ 
tem exemplis sub nostris magis oculis caden¬ 
tibus, quod hujusmodi curatio finem morbi in¬ 
felicem accelerare videretur. 

Modus ipse aquam frigidam per corpus per¬ 
fundendi, vel maximi reprehendendus est. 
Quicquid boni a consternatione per subitam 
aqure conspersionem effectum sibi finxerunt, 
mera somnia videtur. Multo verisimilius est 
motionem tam inopinatam et improbam, si 
sanguinis caput versus impetus existat mani¬ 
festus, etiam malum intendere. 

Inter insignia"apud initium inflammationis 
indicia, paucae res quam aqua frigida summae 
cuti admota magis proficiunt, sive ex spongia, 
sive longa conspersione adhibuimus ; cum eo 
tamen ut calor naturalem hominis constanter 
superet j pulsus pleni, crebri \ spuitus facilis, 
cutis sicca sit, alvus nihil adstricta. Atqui 
tremoribus ex spongia admotu succedentibus. 

calor externus, medicamenta quoque ventri¬ 
culum excitantia, inferenda sunt. 

Refrigerantia valide semper usui commen? 
dantur, ubi Febres tollendas sunt. Creduntur 
asstum corporis lenire, actionem arteriarum 
minuere ; neque quid narcotici aut venenosi 
exhibere. 

Chemia hujus sevi exquisita, plurima de 
origine caloris animalium indicavit. Ts, ut 
putant, ex oxygenio per pulmones respiratione 
consumpto derivatur. Probabile apparet, con¬ 
sumptionem dictam minui posse, si in ventri¬ 
culum tales res sumamus quales maxumam 
Oxygenii copiam continent. Quo facilius hoc 
oxygenium Chylo assimulatur, eo melius re¬ 
spondet. 

Inde proprietates, contendunt, acidorum 
refrigerantes, salium neutrorum, victus herba¬ 
cei, explicari possunt : in nostro morbo, ita¬ 
que, invocanda sunt. 

Salibus neutris, fortasse, pars facultatis re¬ 
frigerantis in frigus ipso ventriculo effectum 

referri debet. Haec caloris abstractio, consensu 
cum corde communicata, stimulum et inde 
abstrahit. 

Concessis tandem his omnibus, confitemur 
htec remedia fiducia medentium parum me¬ 
reri. 

Nausea magnopere vim arteriarum frangit; 
atque cum sudor eodem tempore excitari so¬ 
let, eadem remedia actionem cordis minuunt, 
spasmum vasis superficei tollunt. Horum Op- 
tima sunt ex Antimonio; atque ex lns iterum 
Tartras Antimonii, et Oxidum antimonii cum 

phosphate calcis, eligenda. 

Protinus apud initium nausea ad vomitum 
perfectum agitari tuto potest; vomitione ipsa 
auxiliis idoneis promota. Materia quaevis in¬ 
digesta ventriculo sic ejici potest, dum motus 
sanguinis interea magis aequalis redditur, vis 
minuitur; summa tota cutis brevi relaxatur. 
Vomitus excitandus est, sive per febris exac¬ 
erbationem sive cum impetus in caput versus 

sit, ne vel hic intendatur, aliamve congestio¬ 
nem creet. Inde vomitoriorum usus, post de¬ 
pletionem factam modis jam dictis. Nausea 
lenis tunc sustentetur lenibus Tartritis anti- 
monii dosibus. Exsudatio quam promovere 
pronus est, adjuvari debebit. 

Quo in exemplo salium neutrorum modis 
parvulis exsequenda sunt: exque his optimus 
forsan Phosphas sodae, liquoribus simul dilu¬ 
entibus large haustis : cum pediluvio sic mi¬ 
nistrato ut levis sudor excitetur et sustineatur. 
Quae si parum proficiant, ad remedia sudorem 
proprie elicientia confugiendum est. 

Ex hoc autem adeo infinito medicamento 
tum genere quaedam, vi singulari prodesse vi¬ 
sa, indicari possunt. Itaque Pulvis Jacobi, vel 
antimonii, quem tamen minus valere satis con¬ 
stat, vinum antimonii, tartris antimonii, copia 
qualis nauseam tantum cieat, detur. Pulvis An¬ 
timonii calomelani adjectus, (mirum est quan¬ 
tum Diaphoreticorum viribus commistione ad- 

6 

jiciatur,) vel haec compositio pulveri Ipecacu- 
anhae et Opii commista. Carbonas ammoniae 
qui tamen largis diluentibus indiget, citrates 
Potassae vel ammoniae usurpari possunt, non 
tamen nisi amplis in copiis quidquam profi¬ 
ciunt ; Camphora quoque cum opii portioni¬ 
bus minutis egregie operatur. 

In Febre quantum prosint vomitoria adeo 
clare constat ut hic verba de ea re facere non 
opus sit. Vomitus autem vehemens vires vita¬ 
les imminuet, ideoque in morbo hujusmodi 
diligenter cavendus est. 

Praeter Stomachi depletionem, probabile vide¬ 
tur vomitum sudorem evocasse ejusdem fibras 
subagitando, quam stimulationem mimima in 
summiVcute vascula in se accipiunt, adeo sol - 
vitur quo afficiuntur spasmus. Fieri nihilo¬ 
minus potest ut salubria eorum effecta benifi- 
cio solo agitati corporis proveniant, dirupta 
scilicet serie modo dicta actionum morbida¬ 


rum. 

Hzec relaxatio, deinde in eodem servatur, 
sudorificis illis motum sanguinis acceleranti¬ 
bus, vasculave cutis summas exhalantia exci¬ 
tantibus, ut videntur: vel denique cutem ip¬ 
sam laxantibus. 

Regimine interim adversus inflammationem 
curiosi persistendum est, quapropter calor, 
sive a causis externis, sive musculorum ac¬ 
tione vitari debet. Spiritus festinari sermone 
quovis non debet, omnibus simul vitatis rebus 
affectus animi quas accendere possint. Neque 
minus periculosam praebet cibus nutritius, po- 
tus meracior excitationem, qui ideo vetandi. 

Acidorum ex herbis, potus effervescentis, 
diluentium, usu, sitis tollenda est; et stercora 
ne in alvo contrahantur, educenda sunt. At 
Hercules confitendum est, quantum auxilii a 
purgantibus et vomitoriis febrientes adepti 
sint, hoc a ratione perobscura pendere. Vo¬ 
mitus quidem proficere videretur, quia san¬ 
guinem et vim nervosam (qualiscunque sit) 

seque per corpus digerat, quia liberum per cu¬ 
tem halitum evocet: quia ventriculum demum 
et intestina moveat, onera sua noxia, cruda, 
concoctionem non passa ut ejiciant. 

Postremd, ad munditias acriter animadver¬ 
tere oportebit. Hoc tempore, respiratio labo¬ 
rat, vigilia urget. Vesicantia, itaque, praeci¬ 
pui pectori admota illi opitulentur: huic 
opiata, fomenta membrorum inferiorum con¬ 
veniunt. 

Synochi Castrensis Secunda Indicatio uni¬ 
versa est, stimulantia et roborantia exhibere 
docet, deinde, ne materia contagiosa corpori 
applicetur, cavere. Horum priora sunt victus, 
medicamenta, praesidia externa. 

Victus sic eligi debet, ut minimae ejus por¬ 
tiones quantum maximum nutrimenti praebe¬ 
ant. Tantum vero abest ut opinio de hoc 
vulgaris (putredinem nimiritm impedire hu¬ 
morum, cum fruges solum homini victum con¬ 
stituunt) usu confirmetur, ut, quod huic pror- 

sus contrarium, verum est. Oleribus ex toto 
interdici oportebit, quorum concoctio durior 
esset, quam statui viscerum huc servientium 
imbecillo, respondere possit. 

Victus igitur ex animalibus, conditioque 
ejus optima glutinosa, ova, farinae, velut triti¬ 
cea, varie sed leviter cocta?. Sago, Lac, &c. 
utenda sunt. 

Medicamenta in auxilium convocanda vel 

stimulant corpus, vel roborant. Priora ex his 
adversus signa virium vitae jam exhaustarum : 
posteriora magis idonea imbecillitatem tollere, 
quas corpori morbo soluto, adhuc inhaereat. 
Inter haec vero et illa parum discriminis inter¬ 
cedere videtur. Utraque vigorem corpori 
impertiunt: at stimulantia effecta praestant 
magis subitanea j ideoque corporis vires gra- 
vius affligunt. Genus Nervosum quoque in¬ 
stantius agitare videntur. 

Hujusmodi vim asther quisque stimulantem 
habet, maxime tamen in usu est, aether sui- 

phuricus; sed imperium quale in corpus obti¬ 
nent, fugacissimum est. 

Liquores ardentes ut vocantur, horumque 
princeps spiritus vini ex aqua, omnium gra¬ 
tissimus est. 

Vinum, stimulantia inter facile diffluentia 
quas nominant, maximeper hanc morbi partem 
auxilio est. Vinum autem rubrum, vel si al¬ 
bum, meracius, anteponendum est. 

Hoc multo largius quam usu fi&ri solet, mi¬ 
nistrari oportet. Quibusdam exemplis utile 
erit vino miscuisse aromata aliqua, postea ca¬ 
lefecisse : paululum Spiritus vini huic demum 
adjecisse. Sic enim stomachus retinere saspe 
valebit, aliter quod utique respuisset. 

Camphora, inter curationes huic morbi sta¬ 
tui idoneas, immerito prorsus contemnitur, 
vel fama dubia est. Nos tamen persuasissi- 
mum habemus, idem ubi copia satis amplii 
exhibitum, remedium vel singularis commodi 

devenire. Mistura autem camphorata hic nihil 
fere agit. 

Hoc Medicamentum effecta optima praebete 
videtur, tantum cum solidum detur, ut in Bolo * 
Quinque primum grana tertift qu&que hora 
dari possint, cum mistura aromatica quae ole¬ 
um volatile aliquod, opium et aethera in se ha- 
beat. Quantitas deinde Camphorae paula- 
tim augeri debet. Si nauseam vomitum ve ex¬ 
citet, aromaticis nihil obstantibus, per inferi* 
ores partes in alvum infusa, juvabit. 

Qui nunc scribit, Camphorae jii subinde, 
hora interposita, et optimo ut visum est fructu, 
Saepius praecepit. Quibusdam enim hujusmodi 
exemplis, neque vinum, neque vini spiritus tam 
paratu faciles erant, ut malorum aegri mutatio¬ 
nem ab his oriri aliquis credat. Nonnullis respi¬ 
ratio onusta, singultus, delirium perpetuum, al¬ 
vi profluvium faetens, et similia fuerunt: tamen 
restituti sunt. Opium, procul dubio, ne sen¬ 
sus nimis acres fatigent utilissimi temperat j 

irritationes compescit vino adjectum. Vixulla 

hoc in morbi tempore dandi opportunitas adeo 
lfeva intercedere possit, quin insigne commo¬ 
dum conciliaverit. Melius autem modulis par¬ 
vis acceptum respondet. Notum est cum su¬ 
dorem cientibus, quale sit antimonn vxnum, 
opium efficacius agere. Cute enim calente et 
arente, hoc solidum saepius irritat. 

Quousque haec stimulantia exequenda sint, 
ipsorum effectus optimi docebit* Quum pul¬ 
sus plenius firmiusque micat, calor intenditur * 
oculi solito magis nitent, genae rubent leniter: 
«iodum eorum per temporis aliquantum auge- 
ii non licet. 

Opium in Diarrhoea hujus febris propria, 
ex inferiore parte infundendum est ex amylo. 

Aromata fere infinita sunt, neque aliter 
proficient ac robore quod ventriculo imper¬ 
tiuntur $ et hoc sic excitato, auxilia valentiora 
ingeri et retineri possunt. 

Inter illa sunt, Laurus Cinnamomum, Eu- 

genia caryophyllata, Capsicum annuum. Myr¬ 
tus Pimenta, Amomum Zingiberi: olea autem 
volatilia ex pimpinella aniso, menthave pipe¬ 
ritide elicita, in primis deligenda sunt. 

Auxilia externa quibus uti necessarium est, 
illa sunt: Corpus per Spongia ex aqua calida 
cum vini spiritu lavare ; Epigastrium aqua ca¬ 
lida fovere ; eidem vesicatoria aut sinapi ad¬ 
movere. 

Protinus inter principia gradus morbi se¬ 
cundi, stupore soporoso accedente, calore 
autem cum pulsuarteriarium subsidente, spon¬ 
gia ex aqua calida per summam cutem recte 
circumducitur: tempore processo, aquai in¬ 
jici liquores ardentes debent, aqua, ut mala 
sese prodant, paulatim abducti. 

Vesicatoria stimulo suo perutilia ad sto¬ 
machi irritationes levandas reperiuntur, ad vi¬ 
res vita; excitandas valentissima sunt: certe 
maturius juberi, liberiusque usurpari meren¬ 
tur. Caput, Tempora, Epigastrium, humeri 







DE SYNOCHO CASTRENSI. 


81 


Femora interna, Tibias, vesicantia iterum ite- 
rumque subire tuto possunt. Sinapi pedibus 
admotum, in finem morbi utile esse creden¬ 
dum est. 

Postremo cavere “ ne contagium aegroto 
corpori assidue circundetur.” In vestimentis 
linteis, stragulis, conclavi, in corpore denique 
militis febrientis suspicacem purgationem ob¬ 
servare oportebit. Ad minimum bis intra 
diem et noctem unam in diversum cubiculum 
transferendus est, sin minus, utique circa va¬ 
rias ejusdem quo est conclavis partes dimo¬ 
vendus, cura semper ritfe habita ut situs post 
relictus probe fumigetur. 

Modus ex alio in alium locum motandi 
regrum nimis constanter imperari non potest: 
long& enim procul dubio, alius inter auxilia 
qui adeo mire proficiat aegro, non invenietur. 

Cum, gravioribus indiciis sublatis, ciborum 
vero appetentia regressa, imbecillitas omnium 

F 

sola relicta sit; quod fieri debet, manifestius 
est quam ut hic dici sit necesse. 

Stimulantia oportet omnia lente subduci, 
excepto vino, quo diutius semper perseveran¬ 
dum ; quanquam et hujus copia, ut decet, mi¬ 
nore. 

Cibuspaulatimaugendus; nequaquam tamen 
pro cupiditate ejus redeunte. Frugibus om¬ 
nino pro tempore abstinendum, neque certe 
constat, sintne potiones fermentatae reduci va¬ 
letudini parum utiles. 

Exercitationes tam animi quam corporis le¬ 
nissimas apud initium esse oportet. Modicis 
tamen somnis uti, neque solidam lecto diem 
terere aegro permittendum, omni simul alvi 
duritie vitata. Res denique in Prophylaxi in¬ 
dicatae, hic quoque in usum revocandae. 

Roborantia iisdem temporibus adsciscere 
necessarium est, quae quidem vix in fibram 
animalem plusquam principium vitale ipsum 
agere videntur. Stimulantibus hoc differunt 

quod multo lentius vires suas exerant, quod¬ 
que effectus stabiliores post se relinquant. 

Vires eorum certk in stomachum primum 
agunt, unde, forsitan per nervos, in reliquum 
corpus distribuuntur. Quaedam tamen, sicut 
metalla vias sanguinis intrant. Roborantia 
cordi vigorem restituunt; musculis, partibus¬ 
que secernentibus conditionem naturalem at¬ 
tribuunt. Distinguenda k se invicem sunt, 
prout e fossilibus sive herbis parantur. 

Inter Metalla Ferrum optimo jure praestare 
creditur. Hoc ut videtur nullo in statu cor¬ 
pori seque prodest ac quo ferruginatae aquae 
medicinales id usui praebent. His plerumque 
ab acido carbonico solutum est. 

Alia quavis conditione, nauseam, Diarrhoe¬ 
am, aliaque incommoda Ferrum infert, licet 
saepius copia qua datur nimis larga haec pro¬ 
vocaverit. Ex eadem Carbonatis quinque vel 
etiam viginti grana utiliter dari possunt: Tinc¬ 
turae autem muriatis Ferri decem vel quinde- 

cim ex aqua satis proderint: unum plusque 

/ 

ad quinque usque grana sulphatis ferri cum 
extracto Cinchonae miscendae sunt, potuique 
danda : cum eo tamen, ut modi propositi bis 
tervfc in diem repetantur, prout ventriculus 
plus minus facile priores retineat. 

Varia atque diversa Ferri praeparata in usu 
sunt, necne revera sint utilia dubitandum 
puto. 

Sulplias zinci datum per modus minutiores 
sic, ut singula, ternave grana, praesertim ex 
amaris aliquibus, qualibus Extracto Gentianae, 
Scc. proficere visum est. 

Acidum et sulphuricum et Nitricum rite 
dilutum, corpus haud parum confirmat et ro¬ 
borat. 

Ex Frugibus, Cinchona Officinalis, ut de¬ 
cet, primum in tam infinita familia locum sibi 
vendicat. 

Postquam vero ingenium et dotes materiae 
Extractivae propius exploratae fuerint, neque 

decocto neque corticis cinchonae extracto no¬ 
bis fidendum est. 

Pulvis ipse, modo nauseam vel vomitum 
vel capitis dolores non moveat, conditio om¬ 
nium quibus adhiberi potest, optima est: sin 
minus, ab inferiore parte infundatur, opio et 
amylo adjectis.. 

Observari oportet, principium corticis actu¬ 
osum quodcunque id denique fuerit, solubi¬ 
lius reddi adjectione acidorum, alkalinorum, 
calcis, magnesiae. 

Ubi ventriculus corticem non respuerit, in 
modis tantis dandus est, quantis recipi ben6 
potest. Quantum ver6 haec administratio pro¬ 
ficiat, evidentius videtur in febre intermitten¬ 
te, qua unciam pulveris bis vel ter quotidie 
ipsi, et cum profectu egregio, dedimus. 

Cortices salicis fragilis, haud raro utiles cre¬ 
duntur. Aristolochia quoque serpentaria, 
Croton Eleutheria, Cusparia Febrifuga, Swie- 
tenia Febrifuga, Colomba, Quasia Excelsa, 

Gentiana lutea, Anthemis nobilis roborare 
corpus nec leviter, visa sunt. 

His aromata adjiciamus, quorum mentionem 
jam fecimus. Quum ad finem ventum sit, 
quod sequitur recte narratum judicavimus, ne 
ratio medendi talis in paginis supra datis prae¬ 
cipitur, singulari cujusvis dicto inniti videre¬ 
tur. 

Ratio medendi quam. Bello Hispanico fla¬ 
grante, hac in febre omnes prosecuti sunt, 
fere nihil aliud erat praeter sanguinis detrac¬ 
tionem satis prodigam. 

A. Anderson amoenus ille solersque Legio¬ 
nis sexagesimae primae Chirurgus, Egomet, 
Alius quidam, curationis tum vulgaris strenue 
fautor, CCCLXVI hoc morbo implicitos sic 
curavimus, ut exitus, qualescunque proveni¬ 
rent, accuratius existimari potuisset. 

Rem ordinavimus, adeo ut quotquot eorum 
aegrotarent, horum pars tertia cuique nostrum 

tribueretur. iEgrotantes sine discrimine ad- 

missi sunt, et curati, quantum fieri posset, 
eadem cura, iisdem commodis adhibitis. 

Hujus numeri tertia pars legionem sexage¬ 
simam primam agnovit, ceteri vero legionem 
quam mihimet curas esse contigerit. Neque 
Anderson, neque Ego quidem, vel semel san¬ 
guinem mittere: ille autem duos, ego vero 
quatuor amisimus; ex relicta tertia parte, 
XXXV febrientium mortui sunt. 

Pars hujus tentaminis Hypothetica, multis 
certe in prassentia dubia videatur, neque longo, 
ut metuo, posthac tempore, omnibus. Sic fata, 
omnibus Theoreticis obeunda, tantum obibit; 
pro tempore placent; aevum sibi curtum aegre 
perdurant, brevi oblivione premenda. 

Pars tamen practica, praesertim quantum 
militis curam et salutem attinet, ab experien¬ 
tia propria deducitur, ratione corroborante. 
Qui bello nuper in Hispania interfuerunt, sub 
Illustri homine qui rem medicam exercituum 
Britannicorum administrat, nondum obliti 

erunt, quam solicite edocuit, potius arceri 
quam curari morbos oportere. Meminerint* 
dico. Egregii Jacobi M‘Gregor semper cum 
summa veneratione; grati ob auxilium, et 
patrocinium quod morum suavitas acceptius 
adhuc reddiderat: neque minus ob notiti¬ 
am praeclaram, quam dotes animi ejus insig¬ 
nes, tam facile praebent et illustrant. 


FINIS. 







